**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL VALSTYBINIŲ ŽEMĖS NUOMOS SUTARČIŲ PAKEITIMO**

2024 m. kovo 28 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 7 straipsnio 9 punktu, 15 straipsnio 2 dalies 20 punktu, 63 straipsnio 4 dalimi, Lietuvos Respublikos žemės įstatymo 9 straipsnio 6 dalies 1 punktu, 10 straipsnio 1 dalimi, 23 straipsnio 8 dalimi, Naudojamų kitos paskirties valstybinės žemės sklypų nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimu Nr. 260 „Dėl naudojamų kitos paskirties valstybinės žemės sklypų pardavimo ir nuomos“, 45 punktu ir atsižvelgdama į UAB „Plungės buitis“ 2024 m. vasario 26 d. raštą „Dėl valstybinės žemės nuomos sutarties pakeitimo“, UAB „ESO“ 2024 m. vasario 21 d. raštą Nr. 40411 „Dėl valstybinės žemės nuomos sutarties pakeitimo“, UAB „Juorega“ 2024 m. vasario 26 d. prašymą „Dėl valstybinės žemės sklypo nuomos pakeitimo“, UAB „Lyra group“ 2024 m. vasario 7 d. prašymą „Dėl valstybinės žemės sklypo nuomos sutarties pakeitimo“, Plungės rajono savivaldybės taryba n u s p r e n d ž i a:

1. Pritarti, kad būtų pakeista 2006 m. gegužės 19 d. valstybinės žemės nuomos sutartis Nr. V2-N68/2006-0120 dėl 0,2693 ha ploto žemės sklypo (kadastro Nr. 6854/0014:91, unikalus Nr. 4400-0841-3490) nuomos su UAB „Plungės buitis“, esančio Telšių g. 2, Plungės mieste, vadovaudamasi Žemės įstatymo 9 straipsnio 6 dalies 1 punktu ir 23 straipsnio 8 dalimi dėl galimybės pakeisti žemės sklypo paskirtį ir naudojimo būdą išnuomotoje valstybinėje žemėje.
2. Pritarti, kad būtų pakeista 2007 m. sausio 30 d. valstybinės žemės nuomos sutartis Nr. V2-N68/2007-0015 dėl 0,0728 ha ploto žemės sklypo (kadastro Nr. 6804/0001:351, unikalus Nr. 4400-0858-0236) nuomos su UAB „ESO“, esančio Alsėdžių mstl., Plungės rajono savivaldybėje, vadovaudamasi Žemės įstatymo 10 straipsnio 1 dalimi dėl galimybės statyti išnuomotoje valstybinėje žemėje.
3. Pritarti, kad būtų pakeista 2021 m. sausio 31 d. valstybinės žemės nuomos sutartis Nr. 36SŽN-8-(14.36.55.) ir pakeistas 2021 m. kovo 1 d. susitarimas Nr. 36SŽN-45-(14.36.55.) „Dėl 1999 m. rugpjūčio 26 d. valstybinės žemės nuomos sutarties Nr. N68/99-0458 pakeitimo“ dėl 0,4534 ha ploto žemės sklypo (kadastro Nr. 6854/0006:2, unikalus Nr. 6854-0006-0002) nuomos su UAB „Juorega“, esančio Stoties g. 17, Plungės mieste, pasikeitus žemės sklypo dalies 0,2347 ha plotui, kuris reikalingas parduotam pastatui – operatorinei – parduotuvei (unikalus Nr. 6898-0001-5124) eksploatuoti.
4. Pritarti, kad būtų pakeista 2021 m. gegužės 10 d. valstybinės žemės nuomos sutartis Nr. 36SŽN-107-(14.36.55) dėl 3,7050 ha iš bendro 4,4980 ha ploto žemės sklypo (kadastro Nr. 6854/0009:51, 4400-5580-5522) dalies su UAB „Lyra group“, esančio Birutės g. 43A, Plungės mieste, pasikeitus žemės sklypo dalies 0,0597 ha plotui, kuris reikalingas parduotam pastatui – sandėliui (unikalus Nr. 6895-1000-1132) eksploatuoti.
5. Pritarti, kad būtų pakeistos valstybinės žemės nuomos sutartys ir pasirašyti susitarimai dėl sutarčių pakeitimo.
6. Įgalioti Plungės rajono savivaldybės merą, o jo nesant – jį pavaduojantį asmenį, Savivaldybės vardu pasirašyti šio sprendimo 1–4 punktuose nurodytus susitarimus dėl sutarčių pakeitimo.

Savivaldybės meras

SUDERINTA:

Savivaldybės meras Audrius Klišonis

Savivaldybės administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

Teisės, personalo ir civilinės metrikacijos skyriaus vedėjas Vytautas Tumas

Turto skyriaus vedėja Živilė Bieliauskienė

Bendrųjų reikalų skyriaus kalbos tvarkytoja Simona Grigalauskaitė

Sprendimą rengė Turto skyriaus patarėja Regina Krauleidienė

**TURTO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL VALSTYBINIŲ ŽEMĖS NUOMOS SUTARČIŲ PAKEITIMO“** |
| 2024 m. kovo 6 d.  Plungė |

**1. Parengto sprendimo projekto tikslai, uždaviniai.**

Sprendimo tikslas – gauti Plungės rajono savivaldybės tarybos pritarimą dėl valstybinės žemės nuomos sutarčių pakeitimo Telšių g. 2, Stoties g. 17, Birutės g. 43A, Plungės m., ir Alsėdžių mstl., Plungės r. sav., prie esamų statinių ar įrenginių.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Lietuvos Respublikos žemės įstatymo 10 straipsnio 1 dalyje „Galimybė statyti išnuomotoje valstybinėje žemėje, kai valstybinė žemė išnuomota šio įstatymo 9 straipsnio 6 dalies 1 punkte nustatytu atveju“ nurodyta, kad „Valstybinės žemės, išnuomotos šio įstatymo 9 straipsnio 6 dalies 1 punkte nustatytu atveju, nuomos sutartyje galimybė statyti naujus ir (ar) rekonstruoti esamus statinius ar įrenginius įrašoma nuomininko prašymu sudarant valstybinės žemės nuomos sutartį arba susitarimą dėl valstybinės žemės nuomos sutarties pakeitimo. Nuomininko galimybė statyti naujus ir (ar) rekonstruoti esamus statinius ar įrenginius valstybinės žemės nuomos sutartyje numatoma tik tuo atveju, jeigu valstybinės žemės sklypas išnuomotas ilgesniam negu 3 metų laikotarpiui ir jeigu tokia statyba ir (ar) rekonstravimas galimi pagal galiojančius teritorijų planavimo dokumentų sprendinius ir atitinka nuomos sutartyje nurodytą valstybinės žemės sklypo pagrindinę žemės naudojimo paskirtį ir būdą. Valstybinės žemės nuomos sutartyje nurodoma, kad nuomininkas galimybę statyti ir (ar) rekonstruoti statinius įgyja tik sumokėjęs savivaldybės, kurios teritorijoje yra žemės sklypas, administracijos apskaičiuotą šio straipsnio 3 ir 4 dalyse nurodytą atlyginimą už galimybę statyti ir (ar) rekonstruoti statinius į valstybės biudžetą ir savivaldybės, kurios teritorijoje yra žemės sklypas, biudžetą, išskyrus šio straipsnio 7 dalyje nurodytus atvejus.“

Vadovaujamasi Žemės įstatymo 23 straipsnio 8 dalimi „Galimybė keisti nuomojamo valstybinės žemės sklypo pagrindinę žemės naudojimo paskirtį ir (ar) būdą valstybinės žemės nuomos sutartyje, kai valstybinė žemė išnuomojama pagal šio įstatymo 9 straipsnio 6 dalies 1 punktą, arba jos pakeitime gali būti nurodoma, kai pagal detalųjį planą ar specialiojo teritorijų planavimo dokumentą arba savivaldybės lygmens bendrąjį planą ar vietovės lygmens bendrąjį planą numatyta galimybė pakeisti išnuomoto valstybinės žemės sklypo pagrindinę žemės naudojimo paskirtį ir (ar) būdą kita paskirtimi ir (ar) būdu“.

**3. Kodėl būtina priimti sprendimą, kokių pozityvių rezultatų laukiama.**

Priėmus sprendimą UAB galėtų vykdyti veiklą joms suteiktuose žemės sklypuose ar jų dalyse, kurie reikalingi statiniams eksploatuoti.

**4. Lėšų poreikis ir finansavimo šaltiniai.**

Papildomų lėšų nereikės.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

Paruoštas naujos redakcijos sprendimo projektas, projekto lyginamasis variantas neteikiamas.

**7. Sprendimo projekto antikorupcinis vertinimas.**

Korupcijos požymių nėra, vertinimas neatliekamas.

**8. Nurodyti, kieno iniciatyva sprendimo projektas yra parengtas.**

Atsižvelgiant į UAB „Plungės buitis“ 2024 m. vasario 26 d. raštą „Dėl valstybinės žemės nuomos sutarties pakeitimo“, UAB „ESO“ 2024 m. vasario 21 d. raštą Nr. 40411 „Dėl valstybinės žemės nuomos sutarties pakeitimo“, UAB „Juorega“ 2024 m. vasario 26 d. prašymą „Dėl valstybinės žemės sklypo nuomos pakeitimo“, UAB „Lyra group“ 2024 m. vasario 7 d. prašymą „Dėl valstybinės žemės sklypo nuomos sutarties pakeitimo“.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

UAB „Plungės buitis“, UAB „ESO“, UAB „Juorega“, UAB „Lyra group“.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Įtakos neturės* | *Nenumatomas* |
| *Finansams* | *Įtakos neturės* | *Nenumatomas* |
| *Socialinei aplinkai* | *Įtakos neturės* | *Nenumatomas* |
| *Viešajam administravimui* | *Įtakos neturės* | *Nenumatomas* |
| *Teisinei sistemai* | *Įtakos neturės* | *Nenumatomas* |
| *Kriminogeninei situacijai* | *Įtakos neturės* | *Nenumatomas* |
| *Aplinkai* | *Įtakos neturės* | *Nenumatomas* |
| *Administracinei naštai* | *Įtakos neturės* | *Nenumatomas* |
| *Regiono plėtrai* | *Įveiklinta teritorija* | *Nenumatomas* |
| *Kitoms sritims, asmenims ar jų grupėms* | *Įtakos neturės* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Turto skyriaus patarėja Regina Krauleidienė