**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO ĮKEISTI PASKESNIU ĮKEITIMU ŽEMĖS SKLYPO NUOMOS TEISĘ ĮKEIČIANT PASKESNIU ĮKEITIMU NUOSAVYBĖS TEISE PRIKLAUSANČIUS PASTATUS IR KITUS INŽINERINIUS STATINIUS ŽEMĖS SKLYPE STOTIES G. 5J, PLUNGĖS MIESTE**

2024 m. kovo 28 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 7 straipsnio 9 punktu, 15 straipsnio 2 dalies 20 punktu, 63 straipsnio 4 dalimi, Naudojamų kitos paskirties valstybinės žemės sklypų nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimu Nr. 260 „Dėl naudojamų kitos paskirties valstybinės žemės sklypų pardavimo ir nuomos“, 44¹ punktu ir atsižvelgdama į Plungės rajono 2-ojo notaro biuro 2024 m. vasario 21 d. raštą Nr. S-25 „Prašymas dėl pažymos išdavimo“, Plungės rajono savivaldybės taryba n u s p r e n d ž i a:

Pritarti, kad įkeičiant paskesniu įkeitimu uždarajai akcinei bendrovei „Litspringas“ (įmonės kodas 304419657) nuosavybės teise priklausančius pastatus (reg. Nr. 44/2149553), adresu Stoties g. 5J, Plungės mieste, būtų paskesniu įkeitimu įkeista šiems statiniams eksploatuoti reikalingo 1,6890 ha ploto valstybinės žemės sklypo (kadastro Nr. 6854/0006:30, unikalus Nr. 4400-4673-4663), esančio Stoties g. 5J, Plungės mieste, išnuomoto 2023 m. gruodžio 28 d. valstybinės žemės nuomos sutartimi Nr. 36SŽN-239-(14.36.55 E.), nuomos teisė.

Savivaldybės meras

SUDERINTA:

Savivaldybės meras Audrius Klišonis

Savivaldybės administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

Teisės, personalo ir civilinės metrikacijos skyriaus vedėjas Vytautas Tumas

Turto skyriaus vedėja Živilė Bieliauskienė

Bendrųjų reikalų skyriaus kalbos tvarkytoja Simona Grigalauskaitė

Sprendimą rengė Turto skyriaus patarėja Regina Krauleidienė

**TURTO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL PRITARIMO ĮKEISTI PASKESNIU ĮKEITIMU ŽEMĖS SKLYPO NUOMOS TEISĘ ĮKEIČIANT PASKESNIU ĮKEITIMU NUOSAVYBĖS TEISE PRIKLAUSANČIUS PASTATUS IR KITUS INŽINERINIUS STATINIUS ŽEMĖS SKLYPE STOTIES G. 5J, PLUNGĖS MIESTE“** |
| 2024 m. kovo 7 d.  Plungė |

**1. Parengto sprendimo projekto tikslai, uždaviniai.**

Sprendimo tikslas gauti Plungės rajono savivaldybės tarybos pritarimą įkeisti paskesniu įkeitimu žemės sklypo nuomos teisę įkeičiant paskesniu įkeitimu juridiniam asmeniui nuosavybės teise priklausančius pastatus ir kitus inžinerinius statinius žemės sklype Stoties g. 5J, Plungės mieste.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Valstybinės žemės sklypas (kadastro Nr. 6854/0006:30, unikalus Nr. 4400-4673-4663) 1,6890 ha ploto, esantis Stoties g. 5J, Plungės mieste, išnuomotas 2023 m. gruodžio 28 d. valstybinės žemės nuomos sutartimi Nr. 36SŽN-239-(14.36.55 E.) iki 2093 m. gruodžio 22 d.

Valstybinės žemės nuomą reglamentuoja Lietuvos Respublikos žemės įstatymas ir Naudojamų kitos paskirties valstybinės žemės sklypų nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimu Nr. 260 „Dėl naudojamų kitos paskirties valstybinės žemės sklypų pardavimo ir nuomos“ (toliau – Taisyklės). Taisyklių 44¹ punkte nurodyta, kad žemės nuomininkas įkeisti žemės sklypo (jo dalies) nuomos teisę gali tik gavęs rašytinį valstybinės žemės nuomotojo sutikimą. Toks sutikimas duodamas tik tada, kai įkeičiami išnuomotame žemės sklype esantys statiniai ar įrenginiai (jų dalys), ir tik kai valstybinės žemės sklypo nuomininkas tinkamai vykdo pagal nuomos sutartį prisiimtus įsipareigojimus.

Žemės sklypo nuomininkas pagal nuomos sutartį prisiimtus įsipareigojimus vykdo tinkamai.

**3. Kodėl būtina priimti sprendimą, kokių pozityvių rezultatų laukiama.**

Priėmus sprendimą UAB „Litspringas“ galės efektyviau ir intensyviau vykdyti veiklą jai suteiktame žemės sklype.

**4. Lėšų poreikis ir finansavimo šaltiniai.**

Papildomų lėšų nereikės.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

Paruoštas naujos redakcijos sprendimo projektas, projekto lyginamasis variantas neteikiamas.

**7. Sprendimo projekto antikorupcinis vertinimas.**

Korupcijos požymių nėra, vertinimas neatliekamas.

**8. Nurodyti, kieno iniciatyva sprendimo projektas yra parengtas.**

Atsižvelgiant į Plungės rajono 2-ojo notaro biuro 2024 m. vasario 21 d. raštą Nr. S-25 „Prašymas dėl pažymos išdavimo“.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Plungės rajono 2-ojo notarų biurui.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.)

Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Sukurtos naujos darbo vietos* | *Nenumatomas* |
| *Finansams* | *Įtakos neturės* | *Nenumatomas* |
| *Socialinei aplinkai* | *Įtakos neturės* | *Nenumatomas* |
| *Viešajam administravimui* | *Įtakos neturės* | *Nenumatomas* |
| *Teisinei sistemai* | *Įtakos neturės* | *Nenumatomas* |
| *Kriminogeninei situacijai* | *Įtakos neturės* | *Nenumatomas* |
| *Aplinkai* | *Įtakos neturės* | *Nenumatomas* |
| *Administracinei naštai* | *Įtakos neturės* | *Nenumatomas* |
| *Regiono plėtrai* | *Įveiklinta teritorija* | *Nenumatomas* |
| *Kitoms sritims, asmenims ar jų grupėms* | *Įtakos neturės* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Turto skyriaus patarėja Regina Krauleidienė