**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS GELEŽINKELIO STOTIES PRIVAŽIAVIMO KELIO NR. 17 KAPITALINIO REMONTO DARBŲ VERTĖS PERDAVIMO**

**AB „LTG INFRA“**

2024 m. kovo 28 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Plungės rajono savivaldybės tarybos 2021 m. gegužės 13 d. sprendimu Nr. T1-127 „Dėl pritarimo teikti projektą „Plungės geležinkelio stoties privažiavimo kelio Nr. 17 kapitalinis remontas“ ir lėšų skyrimo“ ir vėlesniu jo pakeitimu, Plungės rajono savivaldybės tarybos 2024 m. vasario 8 d. sprendimu Nr. T1-31 patvirtinto Plungės rajono savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo 78 punktu, 2022 m. vasario 10 d. Jungtinės veiklos sutarties Nr. SIK-7/2022 dėl Plungės geležinkelio stoties privažiavimo kelio Nr. 17 kapitalinio remonto projekto įgyvendinimo 3.4.7 papunkčiu, Plungės rajono savivaldybės taryba n u s p r e n d ž i a:

1. Perduoti AB „LTG Infra“ Plungės geležinkelio stoties privažiavimo kelio Nr. 17 kapitalinio remonto darbų vertę, esančią Plungės rajono savivaldybės administracijos buhalterinės apskaitos balanse (nebaigta statyba), sukurtą įgyvendinant projektą „Plungės geležinkelio stoties privažiavimo kelio Nr. 17 kapitalinis remontas, kuriant investicijoms palankią aplinką“.

Statinio, kuriame atlikti kapitalinio remonto darbai, duomenys – AB „LTG Infra“ patikėjimo teise valdomas Lietuvos Respublikos nuosavybės Plungės gel. Stoties privažiuojamasis kelias Nr. 17, unikalus Nr. 4400-0457-5070. Perduodamų darbų balansinė ir likutinė vertė 1 481 621,23 Eur, iš kurių: Valstybės dotacija 701 360,33 Eur, Savivaldybės biudžeto lėšos 45 827,03 Eur, Kiti šaltiniai (AB „LTG Infra“) 734 433,87 Eur.

2. Įgalioti Plungės rajono savivaldybės administracijos direktorių, o jam nesant – Administracijos direktoriaus pavaduotoją, pasirašyti perduodamos Projekto įgyvendinimo metu sukurtos Projekto Kapitalinio remonto vertės perdavimo ir priėmimo aktą su AB „LTG Infra“.

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

Teisės, personalo ir civilinės metrikacijos skyriaus vedėjas Vytautas Tumas

Turto skyriaus vedėja Živilė Bieliauskienė

Vietos ūkio skyriaus vedėja Odeta Petkuvienė

Finansų ir biudžeto skyriaus vedėja Daiva Mažeikienė

Bendrųjų reikalų skyriaus kalbos tvarkytoja Simona Grigalauskaitė

Sprendimą rengė Strateginio planavimo ir investicijų skyriaus vedėja Žaneta Vaitkuvienė

**STRATEGINIO PLANAVIMO IR INVESTICIJŲ SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL PLUNGĖS GELEŽINKELIO STOTIES PRIVAŽIAVIMO KELIO NR. 17 KAPITALINIO REMONTO DARBŲ VERTĖS PERDAVIMO**  **AB „LTG INFRA““** |

2024 m. kovo 8 d.

Plungė

**1. Parengto sprendimo projekto tikslai, uždaviniai.** Sprendimo projekto tikslas – perduoti AB „LTG Infra“ Plungės geležinkelio stoties privažiavimo kelio Nr. 17 kapitalinio remonto darbų vertę, esančią Plungės rajono savivaldybės administracijos buhalterinės apskaitos balanse (nebaigta statyba), sukurtą įgyvendinant projektą „Plungės geležinkelio stoties privažiavimo kelio Nr. 17 kapitalinis remontas, kuriant investicijoms palankią aplinką“.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Sprendimo projektu nebus keičiamas įstatymo nuostatomis įtvirtintas teisinis reguliavimas.

**3. Kodėl būtina priimti sprendimą, kokių pozityvių rezultatų laukiama.** Pritarus sprendimo projektui bus įgyvendinti 2022 m. vasario 10 d. Jungtinės veiklos sutartyje Nr. SIK-7/2022 dėl Plungės geležinkelio stoties privažiavimo kelio Nr. 17 kapitalinio remonto projekto įgyvendinimo 3.4.7 papunktyje numatyti įsipareigojimai:

„3.4.7. pilnai atlikus ir užbaigus visus Projekto Kelio kapitalinio remonto darbus bei procedūras pagal 3.3.11 papunktį, perduoti Partneriui Projektu atlikto kapitalinio remonto vertę, Partneriui išrašant ir pateikiant priėmimo perdavimo aktą. Tuo atveju, jei Partneriui išrašytu priėmimo perdavimo aktu bus perduodama pilna (visa) Projekto Kelio kapitalinio remonto vertė, kartu su ja Partneriui priėmimo perdavimo aktu neatlygintinai perduoti Atsakingojo partnerio daliai finansuoti gautą išorės ir Atsakingojo partnerio savo daliai skirtą finansavimą.“

**4. Lėšų poreikis ir finansavimo šaltiniai.**

Sprendimui įgyvendinti lėšų nereikės.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Nėra.

**7. Sprendimo projekto antikorupcinis vertinimas.** Korupcijos pasireiškimo galimybių nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas.** AB „LTG Infra“ ir Plungės rajono savivaldybės administracijos iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** AB „LTG Infra“.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas* |
| *Finansams* | *Nenumatomas* | *Nenumatomas* |
| *Socialinei aplinkai* | *Nenumatomas* | *Nenumatomas* |
| *Viešajam administravimui* | *Nenumatomas* | *Nenumatomas* |
| *Teisinei sistemai* | *Nenumatomas* | *Nenumatomas* |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Nenumatomas* | *Nėra* |
| *Administracinei naštai* | *Kapitalinio remonto darbų vertė iškeliama iš Administracijos buhalterinės apskaitos balanso nebaigtos statybos* | *Nenumatomas* |
| *Regiono plėtrai* | *Nenumatomas* |  |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Strateginio planavimo ir investicijų skyriaus vedėja Žaneta Vaitkuvienė