**PLUNGĖS RAJONO SAVIVALDYBĖS**

**INFRASTRUKTŪROS ĮRENGIMO IR JOS PRITAIKYMO ASMENIMS SU NEGALIA DARBO GRUPĖS**

**SIŪLYMAI**

1. **Infrastruktūra ir susisiekimas:**

1.1. Nuolydžių įrengimas prie perėjų ir pėsčiųjų takų Plungės mieste bei seniūnijose.

1.2. UAB „Plungės autobusų parkas“ privalo užtikrinti autobusų tvarkaraščių prieinamumą asmenims su negalia (toliau – AsN) bei iš dalies pritaikytus autobusus AsN pritaikyti pilnai arba kiek leidžia galimybės.

1. **Administracinės paskirties pastatai:**

2.1. Pagrindinis prioritetas – Plungės rajono savivaldybės ir seniūnijos pastatų pritaikymas AsN.

2.2. Visos seniūnijos privalo būti pritaikytos AsN (nepriimtina, pvz., kai seniūnija yra įsikūrusi II a. pastate, kuris nepritaikytas AsN, ir veiklą vykdo II a., o I a. yra išnuomotas). Kai veikla vykdoma ne I aukšte, sudaryti galimybę aptarnauti AsN I aukšte įrengtame kabinete (pvz. priėmimo kabinetas).

1. **Socialinių paslaugų įstaigos:**

3.1. Plungės socialinių paslaugų centro ir Plungės krizių centro pastatus visiškai pritaikyti AsN.

1. **Mokyklos:**

4.1. Būtina, kad mieste būtų gimnazija ir bent po vieną mokyklą, pritaikytos AsN, kur būtų suteikta galimybė įgyti visų pakopų išsilavinimą (pradinį, pagrindinį, vidurinį). Kaimiškosiose vietovėse – švietimo įstaiga, pritaikyta AsN, teikianti pagrindinį ar vidurinį išsilavinimą.

1. **Vaikų darželiai-lopšeliai:**

5.1. Būtina, kad mieste būtų bent vienas lopšelis-darželis visiškai pritaikytas AsN. Tolesnis lopšelių-darželių pritaikymas turėtų būti numatomas pagal labiausiai geografiškai nutolusią vietą/ didžiausią vaikų skaičių turintį vaikų lopšelį-darželį.

1. **Bibliotekos:**

6.1. Jeigu pastatų, kuriose įrengtos bibliotekos, pritaikymas reikalauja daug investicijų, numatyti jų perkėlimą į kitus pastatus (pvz. mokyklas, seniūnijas, kultūros centrus ir pan.), kuriuos pritaikius, išsispręstų bibliotekų pritaikymo AsN klausimai.

1. **Bendri siūlymai:**

7.1. Plungės rajono savivaldybės administracija bei Savivaldybės pavaldžios įstaigos privalo paskirti atsakingus asmenis, kurie būtų įpareigoti suteikti pagalbą, kai jų įstaigose apsilanko žmonės, turintys judėjimo, regos, klausos ir kitas negalias.

7.2. Visuose pastatuose įrengti pagalbos iškvietimo mygtukus; pritaikant pastatus AsN, pritaikyti juos ne tik judėjimo negalią turintiems asmenims, bet ir silpnaregiams bei kitas negalias turintiems asmenims.

7.3. Sudarant pastatų bei infrastruktūros projektų valdymo/įgyvendinimo darbo grupes, į jas įtraukti atstovą (-us), deleguotus Infrastruktūros įrengimo ir jos pritaikymo asmenims su negalia darbo grupės.

7.4. Savivaldybei pavaldžios įstaigos, kurios vykdo savo patalpose statybos remonto darbus, atliekant šiuos darbus pritaikytų esamą infrastruktūrą AsN. Taip pat, kad esant poreikiui, kreiptųsi į Savivaldybės Vietos ūkio bei Architektūros ir teritorijų planavimo skyrių specialistus informacijos, kaip tai reikia/galima padaryti.

7.5. Organizuojamuose susitikimuose su verslo atstovais, raginti juos pritaikyti savo turimas patalpas/pastatus bei darbo vietas AsN, – ypatingą dėmesį skiriant patekimui į komercinės paskirties pastatus, įrengti informacijos ženklus, nuorodas, užrašus, schemas bei elementus, kuriais lankytojai galėtų patys pasinaudoti.

PRIDEDAMA.Bendra prioriteto eilė pagal pastato pritaikymą asmenims su negalia (AsN)

Siūlymus parengė bei informaciją surinko ir susistemino Infrastruktūros įrengimo ir jos pritaikymo asmenims su negalia darbo grupė:

1. Jovita Šumskienė, Administracijos direktoriaus pavaduotoja (Darbo grupės pirmininkė);

2. Anastasija Bojog, Savivaldybės mero patarėja;

3. Sonata Gotautė, Telšių apskrities sergančiųjų nervų-raumenų ligomis asociacijos narė;

4. Tomas Jocys, Architektūros ir teritorijų planavimo skyriaus vedėjas;

5. Dangirutė Jurkuvienė, Plungės miesto seniūnijos seniūnė;

6. Ramutė Lukminienė, Vietos ūkio skyriaus vyriausioji specialistė;

7. Ligita Ratienė, Socialinės paramos skyriaus socialinio darbo organizatorė;

8. Rita Skroblytė, Švietimo ir sporto skyriaus vyriausioji specialistė;

9. Vilma Šarnienė, Savivaldybės mero patarėja;

10. Tadas Šetkauskis, Plungės rajono savivaldybės Sveikatos ir socialinės apsaugos komiteto pirmininkas.