**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL SUTIKIMO ĮSIGYTI PASTATŲ DALIS, ESANČIAS ŽALIOJOJE G. 5, STALGĖNŲ K., PLUNGĖS R. SAV., PLUNGĖS RAJONO SAVIVALDYBĖS NUOSAVYBĖN**

2024 m. kovo 28 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 6 straipsnio 29 punktu, 15 straipsnio 4 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu, Lietuvos Respublikos civilinio kodekso 4.79 straipsnio nuostatomis ir atsižvelgdama į Plungės rajono savivaldybės administracijos direktoriaus 2024 m. vasario 23 d. įsakymą Nr. DE-134 „Dėl pastatų dalių, esančių Žaliojoje g. 5, Stalgėnų k., Plungės r. sav., pirkimo ekonominio ir socialinio pagrindimo patvirtinimo“ beiPlungės rajono 2-ojo notarų biuro 2024 m. vasario 2 d. pranešimą,Plungės rajono savivaldybės taryba nusprendžia:

1. Pasinaudoti bendraturčio pirmumo teise ir įsigyti Plungės rajono savivaldybės nuosavybėn savarankiškajai savivaldybės funkcijai – kūno kultūros ir sporto plėtojimas, gyventojų poilsio organizavimas – vykdyti iš Savivaldybės biudžeto asignavimų, skirtų Plungės rajono savivaldybės administracijai 1/100 dalį pastato – Kultūros namų – administracinio (registro Nr. 80/17654, unikalus Nr. 6898-7005-1014) ir 1/100 dalį kitų inžinerinių statinių – Kiemo statinių (registro Nr. 80/17654, unikalus Nr. 6898-7005-1028), esančias Žaliojoje g. 5, Stalgėnų k., Plungės r. sav., už 360,00 Eur (tris šimtus šešiasdešimt eurų).

2. Įgalioti Plungės rajono savivaldybės administracijos direktorių, o jo nesant – Administracijos direktoriaus pavaduotoją, pasirašyti turto pirkimo–pardavimo sutartį.

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

Finansų ir biudžeto skyriaus vedėja Daiva Mažeikienė

Teisės, personalo ir civilinės metrikacijos skyriaus vedėjas Vytautas Tumas

Bendrųjų reikalų skyriaus kalbos tvarkytoja Simona Grigalauskaitė

Sprendimą rengė Turto skyriaus vedėjo pavaduotoja Inga Daublienė

**TURTO SKYRIUS**

**AIŠKINAMASIS RAŠTAS**

**PRIE PLUNGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL SUTIKIMO ĮSIGYTI PASTATŲ DALIS, ESANČIAS ŽALIOJOJE G. 5, STALGĖNŲ K., PLUNGĖS R. SAV., PLUNGĖS RAJONO SAVIVALDYBĖS NUOSAVYBĖN“**

2024 m. kovo 6 d.

Plungė

**1. Parengto sprendimo projekto tikslai, uždaviniai.** Pasinaudoti bendraturčio pirmumo teise ir įsigyti Plungės rajono savivaldybės nuosavybėn savarankiškajai savivaldybės funkcijai – kūno kultūros ir sporto plėtojimas, gyventojų poilsio organizavimas – vykdyti iš Savivaldybės biudžeto asignavimų, skirtų Plungės rajono savivaldybės administracijai 1/100 dalį pastato – Kultūros namų – administracinio (registro Nr. 80/17654, unikalus Nr. 6898-7005-1014) ir 1/100 dalį kitų inžinerinių statinių – Kiemo statinių (registro Nr. 80/17654, unikalus Nr. 6898-7005-1028), esančias Žaliojoje g. 5, Stalgėnų k., Plungės r. sav., už 360,00 Eur (tris šimtus šešiasdešimt eurų).

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Vadovaujantis Lietuvos Respublikos civilinio kodekso 4.79 straipsnio nuostatomis, bendraturtis turi pirmumo teisę įsigyti parduodamą dalį, todėlfizinis asmuo notariniu pranešimu 2024 m. vasario 2 d. Savivaldybės administracijai pateikė pasiūlymą pirkti jam nuosavybės teise priklausančias dalis statinių, esančių Žaliojoje g. 5, Stalgėnų k., Plungės r. sav. Kaip bendraturčiui, pasiūlyta pasinaudoti pirmumo teise įsigyti už asmens nustatytą pardavimo kainą, kuri yra 360,00 Eur.

**3. Kodėl būtina priimti sprendimą, kokių pozityvių rezultatų laukiama.** Nupirkus siūlomą turtą būtų sudaryta galimybė efektyviai išspręsti Savivaldybės nekilnojamojo turto optimizavimo klausimus.

**4. Lėšų poreikis ir finansavimo šaltiniai.** Reikalingos lėšos pastatų dalims įsigyti – 360,00 Eur ir notarinėms paslaugoms apmokėti. Bus naudojamos Turto valdymo programos lėšos.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Pastatų dalys turi būti perkamos vadovaujantis Lietuvos Respublikos civilinio kodekso 4.79 straipsnio nuostatomis, kai bendraturčiai turi pirmenybės teisę pirkti bendrąja nuosavybe esančią parduodamą dalį ta kaina, kuria ji parduodama, ir kitomis tomis pačiomis sąlygomis.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** -

**7. Sprendimo projekto antikorupcinis vertinimas.** Korupcijos apraiškų pasireiškimo tikimybės nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas.** Plungės rajono savivaldybės administracijos Turto skyrius.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Stalgėnų seniūnijos seniūnui.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12. Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nekilnojamojo turto optimizavimas mažinant pastatų išlaikymo išlaidas* | *Nenumatomas* |
| *Finansams* | *Nenumatomas* | *Išlaidos turtui įsigyti* |
| *Socialinei aplinkai* | *Nenumatomas* | *Nenumatomas* |
| *Viešajam administravimui* | *Nenumatomas* | *Nenumatomas* |
| *Teisinei sistemai* | *Numatomas teisinis reguliavimas neprieštarauja įstatymams ir juos įgyvendinamiesiems aktams* | *Nenumatomas* |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Nenumatomas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Nenumatomas* | *Nenumatomas* |
| *Kitoms sritims, asmenims ar jų grupėms* |  | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Turto skyriaus vedėjo pavaduotoja Inga Daublienė