**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS TARYBOS 2023 M. BIRŽELIO 22 D. SPRENDIMO NR. T1-185 „DĖL PLUNGĖS RAJONO SAVIVALDYBĖS SMULKIOJO IR VIDUTINIO VERSLO RĖMIMO LĖŠŲ SKYRIMO IR NAUDOJIMO TVARKOS APRAŠO PATVIRTINIMO“ PAKEITIMO**

2024 m. kovo 28 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 6 straipsnio 38 punktu, Plungės rajono savivaldybės taryba nusprendžia:

Pakeisti Plungės rajono savivaldybės tarybos 2023 m. birželio 22 d. sprendimo Nr. T1-185 „Dėl Plungės rajono savivaldybės smulkiojo ir vidutinio verslo rėmimo lėšų skyrimo ir naudojimo tvarkos aprašo patvirtinimo“ 15 punktą ir jį išdėstyti taip:

„15. Jei rėmimo lėšas norinčių gauti Pareiškėjų yra daugiau negu galima patenkinti turimomis lėšomis, prioritetas teikiamas eilės tvarka Pareiškėjams, atsižvelgiant į:

15.1. jei Pareiškėjas yra fizinis asmuo, atitinkantis įstatymo 4 straipsnyje nustatytas sąlygas, ar labai maža įmonė, atitinkanti įstatymo 3 straipsnyje nustatytas sąlygas, ir ankščiau šiam Pareiškėjui rėmimo lėšų nebuvo skirta;

15.2. jei Pareiškėjas yra maža įmonė, atitinkanti įstatymo 3 straipsnyje nustatytas sąlygas ir ankščiau šiam Pareiškėjui rėmimo lėšų nebuvo skirta;

15.3. jei Pareiškėjas yra asocijuota verslo struktūra;

15.4. jei Pareiškėjas yra asmuo su negalia;

15.5. jei Pareiškėjas yra fizinis asmuo iki 29 m.;

15.6. jei Pareiškėjas yra fizinis asmuo vyresnis nei 45 m.;

15.7. jei Pareiškėjas yra vidutinė įmonė, atitinkanti įstatymo 3 straipsnyje nustatytas sąlygas ir ankščiau šiam Pareiškėjui rėmimo lėšų nebuvo skirta;

15.8. vėliausiai pagal įsisteigimo datą įsisteigusiems Pareiškėjams.“

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

Strateginio planavimo ir investicijų skyriaus vedėja Žaneta Vaitkuvienė

Teisės, personalo ir civilinės metrikacijos skyriaus vedėjas Vytautas Tumas

Bendrųjų reikalų skyriaus kalbos tvarkytoja Simona Grigalauskaitė

Sprendimą rengė Strateginio planavimo ir investicijų skyriaus vyr. specialistė Toma Rupeikė

**STRATEGINIO PLANAVIMO IR INVESTICIJŲ SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PLUNGĖS RAJONO SAVIVALDYBĖS TARYBOS 2023 M. BIRŽELIO 22 D. SPRENDIMO NR. T1-185 „DĖL PLUNGĖS RAJONO SAVIVALDYBĖS SMULKIOJO IR VIDUTINIO VERSLO RĖMIMO LĖŠŲ SKYRIMO IR NAUDOJIMO TVARKOS APRAŠO PATVIRTINIMO“ PAKEITIMO“**

2024 m. kovo 7 d.

Plungė

**1. Parengto sprendimo projekto tikslai, uždaviniai.** Pakeisti Plungės rajono savivaldybės smulkiojo ir vidutinio verslo rėmimo lėšų skyrimo ir naudojimo tvarkos aprašo, patvirtinto Plungės rajono savivaldybės tarybos 2023 m. birželio 22 d. sprendimu Nr. T1-185 „Dėl Plungės rajono savivaldybės smulkiojo ir vidutinio verslo rėmimo lėšų skyrimo ir naudojimo tvarkos aprašo patvirtinimo“ (toliau – Tvarkos aprašas), 15 punktą.

2024 m. vasario 27 d. vyko Plungės rajono savivaldybės smulkiojo ir vidutinio verslo rėmimo lėšų skyrimo ir naudojimo nuolatinės komisijos (toliau – Komisija) posėdis (2024-02-27 posėdžio protokolas Nr. TK-17), kurio metu Komisija pasiūlė pakeisti šiuo metu galiojančio Tvarkos aprašo 15 punktą, kuris nustato prioritetus lėšų skyrimui, kai rėmimo lėšas norinčių gauti pareiškėjų yra daugiau negu galima patenkinti turimomis lėšomis. Šiuo Savivaldybės tarybos sprendimu siūloma įtraukti nuostatą, kad pirmiausiai rėmimo lėšos būtų skiriamos fiziniams asmenims (atitinkantiems LR Smulkaus ir vidutinio verslo plėtros įstatyme (toliau – Įstatymas) 4 straipsnyje nustatytas sąlygas) ir labai mažoms įmonėms (atitinkančioms Įstatyme 3 straipsnyje nustatytas sąlygas), kuriems ankščiau rėmimo lėšų nebuvo skirta. Antru prioritetu įtraukti nuostatą, kad rėmimo lėšos būti skiriamos mažoms įmonėms (atitinkančioms Įstatyme 3 straipsnyje nustatytas sąlygas), kurioms ankščiau rėmimo lėšų nebuvo skirta ir septintu prioritetu įtraukti nuostatą, kad rėmimo lėšos būtų skiriamos vidutinėms įmonėms (atitinkančioms Įstatyme 3 straipsnyje nustatytas sąlygas), kurioms ankščiau rėmimo lėšų nebuvo skirta.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Sprendimo projektu nebus keičiamas Įstatymo nuostatomis įtvirtintas teisinis reguliavimas.

**3. Kodėl būtina priimti sprendimą, kokių pozityvių rezultatų laukiama.** Priėmus sprendimą Savivaldybės administracija galės skelbti smulkiojo ir vidutinio verslo subjektams kvietimą teikti prašymus rėmimo lėšoms gauti.

**4. Lėšų poreikis ir finansavimo šaltiniai.**

2024 m. Savivaldybės biudžete priemonei „Smulkiojo ir vidutinio verslo subjektų rėmimas“ yra skirta 20 000 Eur (dvidešimt tūkstančių eurų).

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Projekto lyginamasis variantas pridedamas.

**7. Sprendimo projekto antikorupcinis vertinimas.** Antikorupcinis vertinimas atliekamas vadovaujantis Lietuvos Respublikos korupcijos prevencijos įstatymo 8 straipsnio 1 dalies 2 punktu.

**8. Nurodyti, kieno iniciatyva sprendimo projektas yra parengtas.** Komisijos iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Strateginio planavimo ir investicijų skyriui.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Bus sudarytos sąlygos didinti Plungės rajono gyventojų ir įmonių verslumą bei konkurencingumą* | *Nenumatomas* |
| *Finansams* | *Nenumatomas* | *Nenumatomas* |
| *Socialinei aplinkai* | *Nenumatomas* | *Nenumatomas* |
| *Viešajam administravimui* | *Nenumatomas* | *Nenumatomas* |
| *Teisinei sistemai* | *Nenumatomas* | *Nenumatomas* |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Nenumatomas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Didėjantis SVV subjektų skaičius didins regiono konkurencingumą* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Strateginio planavimo ir investicijų skyriaus vyr. specialistė Toma Rupeikė