**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO STEIGTI SVEIKATOS CENTRĄ PLUNGĖS RAJONO SAVIVALDYBĖJE FUNKCINIO BENDRADARBIAVIMO BŪDU**

2024 m. kovo 28 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Lietuvos Respublikos sveikatos priežiūros įstaigų įstatymo 39 straipsnio 4 dalimi ir 461 straipsniu, Lietuvos Respublikos sveikatos apsaugos ministro 2023 m. gegužės 22 d. įsakymo Nr. V-589 „Dėl Sveikatos centrui priskiriamų sveikatos priežiūros paslaugų teikimo organizavimo tvarkos aprašo patvirtinimo“ 11.2 bei 11.7 papunkčiais, įgyvendindama Plungės rajono savivaldybės tarybos 2023 m. liepos 27 d. sprendimą Nr. T-51 „Dėl Plungės rajono savivaldybės sveikatos centro kūrimo funkcinio bendradarbiavimo būdu inicijavimo“ ir atsižvelgdama į asmens sveikatos priežiūros įstaigų atstovų 2024 m. kovo 5 d. posėdžio protokolą Nr. 4, Plungės rajono savivaldybės taryba n u s p r e n d ž i a:

1. Steigti Plungės rajono savivaldybėje sveikatos centrą funkcinio bendradarbiavimo būdu (toliau – Sveikatos centras) ir dalyvauti jo veikloje šioms įstaigoms, teiksiančioms šiam Sveikatos centrui priskiriamas sveikatos priežiūros paslaugas:

1.1. BĮ Plungės rajono savivaldybės visuomenės sveikatos biurui;

1.2. VšĮ Plungės ligoninei;

1.3. UAB „Plungės sveikatos centras“;

1.4. A. Klišonio komercinė firmai „Inesa“;

1.5. UAB „Klinika Pulsas“;

1.6. UAB „SG konsultacinė klinika“;

1.7. UAB „Sveikatos ir grožio klinika“;

1.8. UAB „Pulsanum“;

1.9 . UAB „Gydora“.

2. Nustatyti, kad Plungės rajono savivaldybės sveikatos centro paslaugos teikiamos pagal 1 punkte nurodytų įstaigų sudarytą bendradarbiavimo sutartį, kurios projektui pritarta vienbalsiai ir kuri įsigalioja, kai ją pasirašo visos sutarties šalys, ir kuri galioja 5 metus.

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

Teisės, personalo ir civilinės metrikacijos skyriaus vedėjas Vytautas Tumas

Bendrųjų reikalų skyriaus kalbos tvarkytoja Simona Grigalauskaitė

Sprendimą rengė savivaldybės gydytoja Oresta Gerulskienė

**SAVIVALDYBĖS GYDYTOJAS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**,,DĖL PRITARIMO STEIGTI SVEIKATOS CENTRĄ PLUNGĖS RAJONO SAVIVALDYBĖJE FUNKCINIO BENDRADARBIAVIMO BŪDU“**

|  |
| --- |
| 2024 m. kovo 8 d.  Plungė |

**1. Parengto sprendimo projekto tikslai, uždaviniai.**

Lietuvos Respublikos Vyriausybės programoje, kuriai pritarta Lietuvos Respublikos Seimo 2020 m. gruodžio 11 d. nutarimu Nr. XI-72 ir Aštuonioliktosios Lietuvos Respublikos Vyriausybės programos nuostatų įgyvendinimo plano, patvirtinto Lietuvos Respublikos Vyriausybės 2021 m. kovo 10 d. nutarimu Nr. 155, 4.2.7 papunktyje numatyta Vyriausybės priemonė priimti Vyriausybės sprendimą „Dėl kompetencijos centrų ir regioninio bendradarbiavimo modeliu pagrįsto ASPĮ tinklo sukūrimo“. Siekdama aukščiau nurodytos Vyriausybės priemonės įgyvendinimo, SAM inicijavo sveikatos priežiūros įstaigų tinklo reformą. Savivaldybės tarybos sprendimu turi būti įkurtas asmens sveikatos priežiūros centras (toliau – Sveikatos centras), užtikrinantis sveikatos apsaugos ministro sveikatos centrui nustatyto sąrašo sveikatos priežiūros paslaugų teikimą funkcinio ir (ar) struktūrinio bendradarbiavimo būdais.

Sprendimo projekto tikslas – leisti steigti Sveikatos centrą Plungės rajono savivaldybėje funkcinio bendradarbiavimo būdu. Sveikatos centro steigime ir veikloje dalyvauti gali visos sveikatos priežiūros įstaigos, kurios sudarys galimybę pacientams gauti valstybės laiduojamas (nemokamas) sveikatos centro asmens sveikatos priežiūros paslaugas, jei pacientas atitinka teisės aktuose nustatytas tokių paslaugų gavimo sąlygas, išskyrus teisės aktuose numatytus atvejus, kai pacientams gali būti teikiamos mokamos ir (arba) brangiau kainuojančios asmens sveikatos priežiūros paslaugos (nepriklausomai nuo Sveikatos centre dalyvaujančios įstaigos nuosavybės formos ir pavaldumo). Įstaigų, dalyvaujančių Sveikatos centro Plungės rajono savivaldybėje kūrime ir veikloje sąrašas: BĮ Plungės rajono savivaldybės visuomenės sveikatos biuras; VšĮ Plungės ligoninė; UAB „Plungės sveikatos centras“; A. Klišonio komercinė firma „Inesa“; UAB „Klinika Pulsas“; UAB „Sveikatos ir grožio klinika“; UAB „SG konsultacinė klinika“; UAB „Gydora“; UAB „Pulasanum“.

Vyko Sveikatos centre dalyvaujančių sveikatos priežiūros įstaigų atstovų posėdžiai, išrinkta koordinacinė grupė, vienbalsiai buvo išrinkta Sveikatos centrą koordinuojanti įstaiga – VšĮ Plungės ligoninė. Esant poreikiui, galimas koordinuojančios įstaigos pakeitimas. Bendradarbiavimo sutarties projektas, kuriam pritarė visos ASPĮ pridedamas prie sprendimo projekto.

Sveikatos centro paslaugų teikimą organizuojant funkcinio bendradarbiavimo būdu, Sveikatos centro paslaugos teikiamos pagal 5 metų laikotarpiui sudarytą bendradarbiavimo sutartį. Visuomenės sveikatos priežiūros paslaugos Sveikatos centre teikiamos tik bendradarbiavimo sutarties su Savivaldybės visuomenės sveikatos biuru pagrindu pagal Lietuvos Respublikos sveikatos apsaugos ministerijos nustatytą savivaldybėms valstybinių (valstybės perduotų savivaldybėms) visuomenės sveikatos priežiūros funkcijų bazinių visuomenės sveikatos priežiūros paslaugų sąrašą ir apimtis. Sutartis gali būti pasirašoma, kai yra priimtas Savivaldybės tarybos sprendimas.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Vadovaujamasi Lietuvos Respublikos vietos savivaldos įstatymo 15 straipsnio 4 dalimi, Lietuvos Respublikos sveikatos priežiūros įstaigų įstatymo 9 straipsnio 1 dalies 1 ir 3 punktais, 39 straipsnio 4 dalimi, 461 straipsniu. Taip pat Sveikatos centrui priskiriamų sveikatos priežiūros paslaugų teikimo organizavimo tvarkos aprašu, patvirtintu Lietuvos Respublikos sveikatos apsaugos ministro 2023 m. gegužės 22 d. įsakymo Nr. V-589 „Dėl Sveikatos centrui priskiriamų sveikatos priežiūros paslaugų teikimo organizavimo tvarkos aprašo patvirtinimo“ 11.2 bei 11.7 papunkčiais.

**3. Kodėl būtina priimti sprendimą, kokių pozityvių rezultatų laukiama**. Pacientams bus teikiamos prieinamos ir kokybiškos sveikatos priežiūros paslaugos, užtikrintas jų tęstinumas, gerės Savivaldybės gyventojų sveikatos rodikliai. Sveikatos centre turi būti sudaroma galimybė pacientams gauti valstybės laiduojamas (nemokamas) sveikatos centro asmens sveikatos priežiūros paslaugas, jei pacientas atitinka teisės aktuose nustatytas tokių paslaugų gavimo sąlygas.

Priėmus šį sprendimą, ketinama teikti paraišką Europos Sąjungos finansuojamame projekto kvietime „Sveikatos centro sudėtyje teikiamų sveikatos priežiūros paslaugų infrastruktūros modernizavimas“, kuriame numatytos investicinės lėšos 844 119,63 Eur. Bazinė lėšų dalis skirta Pirminei ambulatorinė asmens sveikatos priežiūrai – 347 152,34 Eur. Bazinė lėšų dalis skirta Antrinio lygio ambulatorinei specializuotai asmens sveikatos priežiūrai, ambulatorinei chirurgijai, dienos chirurgijai, dienos stacionarui, skubiajai pagalbai – 496 967,29  Eur.

**4. Lėšų poreikis ir finansavimo šaltiniai.** Numatytos investicinės lėšos 844 119,63 Eur.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** -

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** -

**7. Sprendimo projekto antikorupcinis vertinimas.** Korupcijos pasireiškimo galimybių nėra, vertinimas neatliekamas.

**8. Nurodyti, kieno iniciatyva sprendimo projektas yra parengtas.** Plungės rajono savivaldybės administracijos iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Lietuvos Respublikos sveikatos apsaugos ministerijai.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Kaip papildoma medžiaga pridedama Plungės rajono savivaldybės sveikatos centro bendradarbiavimo sutartis.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Taip* |  |
| *Finansams* | *Taip* |  |
| *Socialinei aplinkai* | *Taip* |  |
| *Viešajam administravimui* |  | *Nėra* |
| *Teisinei sistemai* |  | *Nenumatomas* |
| *Kriminogeninei situacijai* |  | *Nenumatomas* |
| *Aplinkai* |  | *Nėra* |
| *Administracinei naštai* | *Taip* |  |
| *Regiono plėtrai* | *Teigiama* |  |
| *Kitoms sritims, asmenims ar jų grupėms* | *Taip* |  |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

savivaldybės gydytoja Oresta Gerulskienė